###### JELGAVAS PILSĒTAS PAŠVALDĪBAS 2018.GADA 22.SEPTEMBRA

###### SAISTOŠO NOTEIKUMU NR.18-17

###### “GROZĪJUMI JELGAVAS PILSĒTAS PAŠVALDĪBAS 2015.GADA 29.JANVĀRA SAISTOŠAJOS NOTEIKUMOS NR.15-2

###### „ATVIEGLOJUMU PIEŠĶIRŠANA NEKUSTAMĀ ĪPAŠUMA NODOKĻA MAKSĀTĀJIEM JELGAVAS PILSĒTĀ””

###### PASKAIDROJUMA RAKSTS

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma „Par nekustamā īpašumi nodokli” (turpmāk – Likums) 5.panta trešā daļa paredz, ka pašvaldība var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām. Ar Saistošo noteikumu grozījumiem tiek paredzēts mazināt nekustamā īpašuma nodokļa nomaksas slogu šādām atsevišķām nekustamā īpašuma nodokļa maksātāju kategorijām:- nestrādājošai personai ar III grupas invaliditāti, kurai nav I šķiras likumisko mantinieku un kura ienākumi mēnesī nepārsniedz Ministru kabineta noteikto minimālo darba algu;- personām par objektiem, kuru lietošanas veids ir dzīvošana un piekritīgo zemi, ja šai personai objektā ir deklarēta dzīves vieta kopā ar bērnu invalīdu vai nestrādājošu personu ar I vai II grupas invaliditāti kopš bērnības;- personām par objektiem, kuru lietošanas veids ir dzīvošana un kuriem tiks piemērota nekustamā īpašuma nodokļa likme 1,5% apmērā no objekta kadastrālās vērtības, ja taksācijas gada 1.janvāri plkst. 0.00 tajā nebūs deklarēta dzīvesvieta nevienai personai, bet kuros personas būs deklarējušas savu dzīvesvietu pēc taksācijas gada 1.janvāra;- personām, kuras savas īpašumā esošās jaunbūves būs nodevušas ekspluatācijā iepriekšējā taksācijas gadā.  |
| 2. Īss projekta satura izklāsts | Saistošie noteikumi papildus jau esošajam tiesiskajam regulējumam paredz, ka nekustamā īpašuma nodokļa atvieglojums tiks piešķirts nestrādājošai personai ar III grupas invaliditāti.Saistošie noteikumu grozījumi paredz, ka nekustamā īpašuma nodokļa atvieglojums 90 % apmērā tiek piešķirts personai par likuma "Par nekustamā īpašuma nodokli" 3.panta pirmās daļas 2.punktā minētajiem nekustamā īpašuma objektiem – dzīvojamām mājām neatkarīgi no tā, vai tās ir vai nav sadalītas dzīvokļu īpašumos, dzīvojamo māju daļām, telpu grupām nedzīvojamās ēkās, kuru lietošanas veids ir dzīvošana, kā arī telpu grupām, kuru lietošanas veids ir saistīts ar dzīvošanu (garāžām, autostāvvietām, pagrabiem, noliktavām un saimniecības telpām) un tām piekritīgo zemi, ja šai personai objektā ir deklarēta dzīves vieta kopā ar bērnu invalīdu un vai nestrādājošu personu ar I vai II grupas invaliditāti kopš bērnības. Minētos atvieglojumus piemēro arī gadījumā, ja nekustamā īpašuma īpašnieks vai tiesiskais valdītājs ir bērns invalīds vai nestrādājoša persona ar I vai II grupas invaliditāti kopš bērnības.Nekustamā īpašuma nodokļa atvieglojums 50% tiks piešķirts arī nekustamajam īpašumam, kura lietošanas veids ir dzīvošana (turpmāk - Objekts), un kuram saskaņā ar Jelgavas pilsētas pašvaldības 2016.gada 22.septembra saistošo noteikumu Nr. 16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 2.punktu ir piemērota nekustamā īpašuma nodokļa likme 1,5% apmērā no Objekta kadastrālās vērtības, ja minētajā Objektā dzīvesvieta deklarēta vismaz vienai personai līdz taksācijas gada 1.novembrim.Nekustamā īpašuma nodokļa atvieglojums 50% apmērā tiek piešķirtspersonai par dzīvojamo māju, kas iepriekšējā taksācijas gadā pirmreizēji nodota ekspluatācijā.Nekustamā īpašuma nodokļa maksātājiem piešķir nekustamā īpašuma nodokļa atvieglojumus, ja par nekustamo īpašumu nav nekustamā īpašuma nodokļa parāda par iepriekšējiem gadiem.Grozījumi Saistošajos noteikumos stājas spēkā 2019.gada 1.janvārī. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei nav nepieciešams veidot jaunas institūcijas vai paplašināt esošo institūciju kompetenci vai veidot jaunas amata vietas.Saistošo noteikumu indikatīvā ietekme uz pašvaldības budžetu ir nebūtiska.  |
| 4. Informācija par projekta ietekmi uz uzņēmējdarbības vidi pašvaldības teritorijā | Neietekmēs |
| 5. Informācija par projekta ietekmi uz administratīvajām procedūrām | Nekustamā īpašuma nodokļa maksātāji jautājumos par Saistošo noteikumu piemērošanu var vērsties Jelgavas pilsētas pašvaldībā. |
| 6. Informācija par konsultācijām ar privātpersonām | Pašvaldības amatpersonas un darbinieki regulāri ir komunicējuši ar nekustamā īpašuma nodokļa maksātājiem  |

Jelgavas pilsētas domes priekšsēdētājs A.Rāviņš